Karmen Bruus saavutas oma MM-i debüüdil kõrgetasemelises kõrgushüppe finaalis seitsmenda koha ning kordas Anna Iljuštšenko nimele kuuluvat Eesti rekordit tulemusega 1.96.
#000003
Karmen parandas oma kvalifikatsioonis püstitatud isiklikku rekordit (1.93) veel kolme sentimeetriga. Antud tulemusega tõusis ta U18 maailma kõigi aegade edetabelis jagama esikohta viie sportlasega. Selle hooaja U18 ja U20 maailma hooaja edetabelis jagab Karmen esikohta serblanna Angelina Topićiga.
#000004
Selle kõigega sai Karmen hakkama kõigest 17-aastaselt, olles kõigi aegade noorim MM-finalist kõrgushüppes.
#000006
Ühtlasi täitis Karmen augusti keskel Münchenis toimuvate Euroopa meistrivõistluste normi (1.95) ning augusti alguses ootavad teda veel ees U20 maailmameistrivõistlused Kolumbias.
#000007
Esmakordselt oma karjääri jooksul MM-i finaali jõudnud Rasmus Mägi saavutas 400 m tõkkejooksus kaheksanda koha ajaga 48.92.
#000010
Peale jooksu nentis Rasmus, et tihe võistlemine on oma jälje jätnud ning väikse valu tõttu tuharalihases ei õnnestunud tal täna enda parimat jooksu teha.
#000011
Sellest hoolimata on MM-i kaheksas koht suurepärane saavutus ning Rasmust ootavad augusti keskel ees veel ka Euroopa meistrivõistlused.
#000012
400 m tõkkejooksu maailmameistriks tuli brasiillane Alison dos Santos (46.29), hõbeda ja pronksi jagasid ameeriklased Rai Benjamin (46.89) ja Trevor Bassitt (47.39).
#000013
Vaata Rasmuse jooksuRasmuse võistlusjärgne intervjuu
#000014